Gedig: Vandag sweer ek jou afArgieffoto (Foto: Pexels, Pixabay) Vandag sweer ek jou af: dié sekere hand met sy potlood verlig my van geen liefdesvers maar laat bloed vir die groot gesondword. jou breë lag gaan my nooit weer kortasem maak nie oordat dit te lig in die broek geword het elke kopknik en knipoog gaan my voortaan koudlaat jou bene & borskas gaan geweeg en te lig bevind word ja selfs die trek van jou mondhoeke sal op dowe ore val. ek lê jou af en word die kamera wat jy altyd van my wou maak. jou nabootsings van die liefde word ervaar as naby- medium- maar veral veropnames en in die redigeerkamers van my kop word bevind dat jou spel die paal nie haal nie. as jy dus weer aan my deur kom klop sal jy verneem dat Gebroke Hart Edms Bpk – wagtend op ŉ nuwe liefdesubsidie – gesluit het tot latere kennisgewing.